כינוס השלוחים העולמי

כינוס השלוחים העולמי הוא אירוע המתקיים אחת לשנה בו מתאספים כל שלוחי חב"ד בשכונת קראון הייטס בברוקלין שבניו יורק. הכינוס כולל מגוון פעילויות ובין השאר מתקיימות בו סדנאות שונות על מנת להעשיר את פעילות השלוחים ולהקל את עבודותיהם השונות, צילום קבוצתי שנערך ברחבת 770, עלייה לאוהל הרבי ועוד. את הכינוס מנהל הרב חיים יהודא קרינסקי, הדובר הרשמי ויו"ר המוסדות המרכזיים של חסידות חב"ד העולמית, יחד עם הרב משה קוטלרסקי (נפטר באייר תשפ"ד), על ידי ועדה מיוחדת "הנהלת כינוס השלוחים העולמי" של המרכז לענייני חינוך שמתכננת את הכינוס חודשים ספורים קודם לכן. הכינוס נערך מדי שנה מיום רביעי שלפני שבת מברכים חודש כסלו ועד יום שני שלאחריו, באותם ימים ישנן סדנאות במגוון תחומים שעשויים לעזור לשלוחים, תפילה משותפת על קבר הרבי ביום שישי, וביום ראשון נערכת תמונה משותפת, וה"באנקט" שהוא אירוע הסיום של כינוס השלוחים העולמי בו משתתפים כל השלוחים, חלקם יחד עם תומכיהם הפיננסים. בסיום הבאנקט נערך אירוע ה'רולקול', בו מכריז המנחה את המדינות בהם פועלים שלוחי חב"ד ושנת היציאה למדינה ומספר השלוחים באותו מקום. לכינוס יש משרד מיוחד הפעיל כל השנה הממוקם בבנין המשרדים של אגודת חסידי חב"ד העולמית שבסמיכות למרכז חב"ד העולמי - 770. בנוסף לכינוס השלוחים העולמי, מארגן המשרד כינוסים נוספים קשורים: כינוסי התומכים של חב"ד, כינוס השלוחות העולמי, קעמפ לילדי השלוחים וכן כינוסי שלוחים אזוריים לאורך השנה ברחבי העולם. כינוס השליחות העולמי, כפי שמכונה בחסידות חב"ד 'כינוס השלוחות'. מיועד לנשות שלוחי חב"ד הפזורים בעולם והוא מתקיים במתכונת דומה לכינוס השלוחים. שלוחות חב"ד משתתפות בכינוסים, סדנאות והרצאות שמתקיימות במשך כחמישה ימים. (כמו בכינוס השלוחים) השלוחות מדברות כיצד להיות עזר ותמיכה בפיתוח ושגשוג בתי חב"ד והקהילות היהודיות שבראשות בעליהם. מתקיימת עליה משותפת על קבר הרבי והרבנית, בסיום הכינוס נערך "באנקט", אירוע סיום בו משתתפות כל השלוחות, אחד הרגעים המיוחדים בבאנקט הוא ה'רולקול', בו קמות השלוחות על פי הכרזת המנחה שמקריאה את מקום שליחותן. הכינוס מתקיים בכל שנה בסמיכות לתאריך כ"ב בשבט - יום הסתלקותה של הרבנית חיה מושקא שניאורסון אשת הרבי מנחם מנדל שניאורסון. כינוסי השלוחים החלו בשנות השמונים המוקדמות, כאשר בשנת ה'תש"ם (1980) התקיים כינוס השלוחים לשלוחים בארץ ישראל, בשנים שלאחר מכן התקיימו כינוסים אזוריים בהם השתתפו שלוחים ממדינות ארצות הברית בלבד. בשנת ה'תשמ"ח (1987) נערך לראשונה הכינוס במתכונת עולמית על פי בקשתו של הרבי מנחם מנדל שניאורסון יוזם מפעל השלוחים, ומאז הוא נערך מדי שנה בשבוע של שבת מברכים חודש כסלו. בחייו של הרבי, רגע השיא של הכינוס היה בהתוועדות ביום השבת, שבה היה נואם לפני קהל המשתתפים. הכינוס מסתיים באירוע חגיגי ("בנקט") בו משתתפים תומכים רבים של הפעילות וכן הורי השלוחים ומשפחותיהם. במשך מספר שנים נערך הבנקט באולם פייר 94 במנהטן, משטח רחב ידיים שהומר לאולם מפואר למען הכינוס. בשנת ה'תש"ע נערך באולם בשכונת קראון הייטס עצמה מאז נערך בכל שנה במקום אחר. בשנת 2016 נערך הבנקט במחסן מטוסים גדול שהוסב⁦ לאולם. הבנקט מועבר בשידור חי באינטרנט. בשנת תשע"ד נערך לראשונה במהלך כינוס השלוחים הכנסת ארבעה ספרי תורה לזכות השלוחים לבתי חב"ד בעולם הזקוקים לספר תורה, בשנת תשפ"ג נערך בסיום מעמד הבנקט סיום 36 ספרי תורה שנכתבו במשך השנה החולפת לשלוחים בעולם שהיה חסר להם ספר תורה משלהם. בשנת תשפ"א בעקבות התפרצות נגיף קורונה נערך הכינוס והבנקט בזום שהיה לזום הארוך שהיה במשך למעלה מ-130 שעות ברצף. בשנת תשפ"ב בעקבות נגיף קורונה לא נערכה התמונה המשותפת של כלל השלוחים והעלייה לאוהל חב"ד התקיימה ביום ראשון בבוקר. בשנת תשפ"ג במהלך הבנקאט של כינוס השלוחים נערך סיום של 36 ספרי תורה שפוזרו לבתי חב"ד ברחבי העולם וחזרה התמונה הקבוצתית של השלוחים בחזית מרכז חב"ד העולמי, לאחר שלא התקיימה במשך שנתיים בעקבות נגיף הקורונה. בשנת תשפ"ד, בזמן מלחמת חרבות ברזל, נערך הכינוס בשני אירועים במקביל, הכינוס העולמי התקיים בניו ג'רזי והכינוס הישראלי התקיים בבניני האומה בירושלים עבור השלוחים שנשארו עם קהילותיהם בישראל. אתר כינוס השלוחים כינוס השלוחים העולמי, ברשת החברתית פייסבוק בנימין וייס, חיים ברון, מאחורי הקלעים של כינוס השלוחים העולמי, כ"ז בחשוון תשס"ח, COL שידור חי מכינוס השלוחים (והשלוחות) העולמי סידיש 62, כינוס השלוחים באתר יוטיוב מירי בן-דוד ליוי, לשליחה אסור להיות עצובה, עיתון לאשה, 7.1.2019 מנדי ריזל, מאירים את העולם (הקישור אינו פעיל) עיתון המבשר מאירים את העולם, col וידאו ממעמד ה'רולקול' של תשע"ג ביוטיוב בנקאט של כינוס השלוחים תשפ"ג עם תרגום התמונות של כינוס השלוחים במהלך השנים קובי אריאלי, כשהחב"דניקים באים, אתר col שגריר ישראל באו"ם: אני מעריץ את המפעל האדיר של הרבי, אתר col ידידיה מאיר, ופרצתן, באתר ערוץ 7, מתוך בשבע, 20.02.2020 ידידיה מאיר, כל העולם מחכה לנר שלך, באתר ערוץ 7, מתוך בשבע, 19.11.2020 ידידיה מאיר, השליח מקרן הרחוב , באתר ערוץ 7, מתוך בשבע, 04.11.2021 ידידיה מאיר, ופרצנו!, באתר ערוץ 7, מתוך בשבע, 16.11.2023 הכינוס בתשס"ח, הכינוס בתשס"ט ynet יהדות. וידאו ממעמד התמונה המרכזית של תשפ"ג בכנס של תשע"ז השתתפו באירוע זה 5,600 איש וידאו ממעמד ה'רולקול' של תשע"ג ביוטיוב; וידאו ממעמד הריקודים שאחרי ה'רולקול תשע"ז אודות kinus office באתר הכינוס(באנגלית) שיחות אלו יצאו לאור בספר "ספר השליחות" לינק קבוע של שידור חי של מעמד ה"בנקט" רלוונטי אחת לשנה בזמן הבנקט (הנמשך כחמש-שש שעות), אתר chabad.org בעברית יעקב אבוביץ, הזום הגדול בעולם: כ-5000 שלוחים בהתוועדות ווירטואלית שנמשכה שבוע, באתר jdn 20.11.2020 לקראת רגע השיא: השלוחים באוהל הק` לפני `הפ"נ הכללי`, באתר COL כזו `הגבהה` לא ראיתם: 36 ס"ת מוגבהים בעת ובעונה אחת, באתר COL זלמן, התמונה המרכזית של כינוס השלוחים העולמי תשפ"ג • להורדה, באתר חב"ד אינפו, ‏2022-11-20 פצצת אנרגיה: הריקוד הספונטני של אלפי השלוחים והמקורבים, באתר COL המושב המרכזי והבאנקעט: שלוחי הרבי התכנסו בירושלים, באתר COL